Negyvenmillióból alakítják át az óvodát | Rábaközi hírek - Csorna és Kapuvár hírei | Győr-Moson-Sopron - kisalfold.hu
Rábaközi hírek - Csorna és Kapuvár hírei > Negyvenmillióból alakítják át az óvodát Negyvenmillióból alakítják át az óvodát
Cs. Kovács Attila	2013.11.11. 09:31
Jövő szeptemberben a farádi gyerekek – az önkormányzati vezetők ebben bíznak – rá sem ismernek majd óvodájukra. Tizenegymillió forint támogatást nyert a farádi önkormányzat a községi óvoda felújítására, közölte a Kisalfölddel Gyopáros Alpár országgyűlési képviselő. A pénzt energetikai korszerűsítsére fordíthatják. Ezzel az összeggel kiegészítve a következő évben mintegy negyvenmillió forintból alakítják át az intézményt. A közelmúltban ugyanis egy 28 millió forintos segítség is érkezett a farádi oviba. Most a kormány környezet- és energiaprogramján keresztül támogatják az óvodát. A fejlesztés része az épület homlokzatának hőszigetelése, a födém teljes felületének hő- és vízszigetelése, az épület külső nyílászáróinak energiamegtakarítást eredményező cseréje. Emellett kicserélik a kazánt is és a fűtésirendszer-szerelvényeket, elektromos bojler helyett indirekt melegvíz-tárolóból történik majd a használati melegvíz-ellátás. Szalai Zoltán szerint jövőre már minden igényt kielégítő óvodájuk lesz a farádi gyerekeknek.Szalai Zoltán, Farád polgármestere elmondta: régi, évtizedes terve az önkormányzatnak az óvoda átalakítása. Augusztusban örömmel értesültek róla, hogy a Belügyminisztérium 28 millió forinttal segíti törekvéseiket. Abból a vizesblokkot építik át teljesen. – A két pályázattal valóban olyan óvodát tudunk létrehozni, amely mindenben megfelel a mai követelményeknek. Összesen mintegy negyvenmillió forintot költhetünk az intézményre. A probléma már égető volt, nagyon időszerű a rekonstrukció – jegyezte meg Szalai Zoltán.A polgármester hozzátette: a mai óvoda épületét egykor a katolikus egyházközség iskola céljára építtette. Később költöztették oda az óvodát. A felújítás folyamatosan napirenden volt az elmúlt években, de forrást csak most sikerült szerezni hozzá. Az önkormányzatnál úgy tervezik, hogy a következő nevelési évet szeptemberben már az új intézményben kezdhetik a gyerekek. Kapcsolódó cikkek:Épül Farádnál az M85-ös lehajtó - videókDugóra, torlódásra számítson a 85-ösön Farádnál - Félpályás útzár júliusig - térképÉpül az M85-ös lehajtó - Dugóra készüljön a 85-ösön Farádnál - videóKarambol a 85-ösön - VW és Opel ütközött összeHalálos baleset Farádon: gyalogost gázolt egy autó
Rábaközi hírek - Csorna és Kapuvár hírei > Negyvenmillióból alakítják át az óvodát Önnek ajánljukKettős ünnepet ült a tárnokréti evangélikus gyülekezetPályázati támogatással, 26 millió forintból újították fel a tárnokréti templomot. Vasárnap… Tovább olvasomBetöltés